Duran Duran

Duran Duran er en britisk popgruppe. Gruppen ble dannet i 1978 i Birmingham, England, og bestod av Simon Le Bon, Nick Rhodes, John Taylor, Roger Taylor og Andy Taylor.

Duran Duran var et av de mest suksessrike popbandene på den tiden. I hjemlandet Storbritannia har de hatt 14 topp 10 hits, der låter som «Is there something I should know?» (1983) og «The Reflex» (1984) har gått helt til topps. I USA toppet de med «Hungry like the Wolf» i 1983.

Albumet Rio fra 1982 regnes som en av de store popklassikerne fra 80-tallet med låter som «Save a Prayer», «The Chauffeur», «Rio», «My own way» og «Hungry like the Wolf». Plata markerte et salgsmessig høydepunkt for bandet.

Like mye som for det musikalske, ble Duran Duran kjent for å være toneangivende når det gjaldt klesmoter og image. De slo gjennom som en del av new romantic-bevegelsen sammen med band som Spandau Ballet og Visage, på starten av 80-tallet og fortsatte å påvirke ungdomsmotene gjennom sine påkostede musikkvideoer og som blikkfang på forsiden av musikkbladene.

1984-1985 tok bandet seg et års pause, da Andy Taylor og John Taylor startet opp The Power Station, mens Simon Le Bon, Nick Rhodes og Roger Taylor startet opp Arcadia.Biografi om The Power Station av Greg Prato hos AllMusic

I 1985 bidro bandet sammen med John Barry med tittellåten «A View to a Kill» til James Bond-filmen med samme navn.

Etter 1986 slet Duran Duran med å hevde seg på listene samtidig som de opplevde indre stridigheter med flere utskiftninger i bandet. Like fullt har de kommet tilbake på listene med jevne mellomrom, senest i 2004 da «(Reach Up for the) Sunrise» nådde 5.-plass i Storbritannia.

I januar 1993 ble «Ordinary World» gitt ut som singel i England. Dette ble en av gruppens mest suksessrike låter med førsteplass i Italia, tredjeplass i USA, sjetteplass i England, andreplass i Canada og femteplass i Norge. Den spilles ennå i dag jevnlig på radio og i musikkanalene. Da de opptrådte i Norge i 2005 på Nobels fredspriskonsert, var dette en av låtene de spilte. Med sitt lavmælte preg skiller den seg ut fra bandets andre hits. Simon Le Bon som skrev «Ordinary World», fikk blant annet Ivor Novello-prisen for den.

De har fått en stjerne på Hollywood Walk of Fame. Gruppa ble innvotert i Rock and Roll Hall of Fame i 2022.Omtale på nettstedet til Rock and Roll Hall of Fame; besøkt 25. januar 2023.

Duran Duran har til sammen solgt over 90 millioner plater.

Diskografi

Studioalbum

1981 – Duran Duran
1982 – Rio
1983 – Seven and the Ragged Tiger 
1986 – Notorious
1988 – Big Thing
1990 – Liberty
1993 – Duran Duran (The Wedding Album) 
1995 – Thank You
1997 – Medazzaland 
2000 – Pop Trash
2004 – Astronaut
2007 – Red Carpet Massacre
2011 – All You Need Is Now
2015 – Paper Gods
 2021 – Future Past

Singelutgivelser

1981	«Planet Earth», «Careless Memories», «Girls on Film», «My Own Way»
1982	«Hungry Like the Wolf», «Save a Prayer», «Rio»
1983	"Is There Something I Should Know?", "Union of the Snake"
1984	"New Moon on Monday", "The Reflex", "The Wild Boys"
1985	"Save a Prayer" (amerikansk utgivelse), "A View to a Kill"
1986	"Notorious"
1987	"Skin Trade", "Meet El Presidente"
1988	"I Don't Want Your Love", "All She Wants Is"
1989       "Do You Believe in Shame?","Burning the Ground"
1990	"Violence of Summer (Love's Taking Over)", "Serious"
1993       "Ordinary World", "Come Undone", "Too Much Information", "Drowning Man"
1995	"Perfect Day", "White Lines"
1997       "Out of My Mind", "Electric Barbarella"
1998	"Girls on Film" (remix)
2000	"Someone Else Not Me"
2004	"(Reach Up for the) Sunrise"
2005	"What Happens Tomorrow"
2007       "Falling Down"
2011       "All You Need Is Now"
 Referanser 

 Eksterne lenker 





Kategori:Britiske popgrupper
Kategori:Band etablert i 1978
Kategori:Hollywood Walk of Fame
Kategori:Medlemmer av Rock and Roll Hall of Fame
Kategori:1978 i Storbritannia